Iyini inhloso kaNkulunkulu ekugcineni Kwakhe lolu hlobo lokulinganisa? Imayelana nezimo zenhlalo nokuphila kwabantu kanye nokuqhubeka komuntu nokuphila. Uma amadube, noma yisiphi-ke esinye isilwane esizingelwa yibhubesi—inyamazane enezimpondo ezimagatshagatsha noma ezinye izilwane—zizalana kancane kakhulu kanti inani lamabhubesi likhula ngokushesha, luhlobo luni lwengozi abangabhekana nayo abantu kulokho? Okokuqala, izinkukhu, amadada, amahansi, kanye nezinja okufuywe ngabantu kuzozingelwa ngamabhubesi ngoba lokhu kuhlala ngaphandle, Ngabe zanele lezi zinto ukudliwa ngamabhubesi? Eminye imizi inezingulube ezimbili. Uma ibhubesi lehla ezintabeni lifike lizidle, lingasuka uma seliqedile lihambe? Lingacabanga lithi: “Akukho okudliwayo ezintabeni, ngakho ngizohlala lapha. Abantu abambalwa bahlezi kule ndlu” Kuzothi uma abantu bephumela ngaphandle, liphuthume lizidle ngokuziluma kanye nje ngemihlathi yalo. Abantu abanalo ikhono lokumelana nalokho. Kungeke kube yinto ebuhlungu lena? Ukuthi amabhubesi adle amadube yinto ejwayelekile, kodwa uma ibhubesi lidle umuntu, kungaba yimbangalusizi. Lolu sizi aluyona into ehlelwe nguNkulunkulu, akukho ekubuseni Kwakhe, akusabalwa-ke nalokho akulethele umuntu. Okungenani, kuyinto abantu abazilethele yona bona kubo. Ngendlela uNkulunkulu akubona ngayo, ukulingana phakathi kwazo zonke izinto kubalulekile ekuphileni komuntu. Noma ngabe yizitshalo noma yizilwane, ngeke zilahlekelwe ukulingana okuphelelisiwe. Izitshalo, izilwane, izintaba, kanye namachibi—uNkulunkulu ukulungisele umuntu inhlalo nokuphila okujwayelekile. Kuphela uma abantu benalolu hlobo lwendawo yokuphila—elinganisekile—ukuphila kwakhe kuqinisekisiwe. Uma izihlahla noma utshani bekungenalo izinga elihle lokuzalana noma isivinini sokuzalana besiphansi, inhlabathi beyizolahlekelwa wumhwamuko wayo? Uma beyilahlekelwe wumhwamuko inhlabathi, ibisengaba nempilo? Uma inhlabathi ilahlekelwa wuhlaza kanye nomhwamuko, beyizoguguleka masinya kakhulu, kwakheke isihlabathi esikhundleni sayo. Uma inhlabathi yonakala, izimo zenhlalo zokuphila kwabantu nazo bezizokonakala. Obekuzohambisana nalokhu konakala bekuzoba yinhlekelele. Ngaphandle kwalolu hlobo kokulinganisa isimo senhlalo nokuphila, ngaphandle kwalolu hlobo lwesimo senhlalo nokuphila, abantu njalo bebezohlukunyezwa yizinhlekelele ezidalwa yilokhu kungalingani phakathi kwezinto zonke. Isibonelo, lapho kukhona ukungalingani kwesimo senhlalo nokuphila kuholela ekonakaleni kwesimo sendawo yamasele, onke ahlangana ndawonye, kukhuphuke isibalo sawo kakhulu bese abantu bebona amasele amaningi ewela imigwaqo emadolobheni. Uma isibalo esikhulu samasele sesithatha indawo abantu abahlala nabaphila kuyo, kubizwa ngani lokho? Ngenhlekelele. Kungani kubizwa ngenhlekelele? Lezi zilwane ezincane eziyinzuzo yabantu ziwusizo kubantu uma zisendaweni yazo ezifanele; zilondoloza ukulingana phakathi kwabantu nezimo zenhlalo nokuphila. Uma kuba nenhlekelele, kuthinteka uhlelo lwempilo yabantu. Zonke izinto nakho konke amasele afika nakho kuba nethonya ebuhleni bempilo yabantu. Kungahlaseleka ngisho izitho zabo zomzimba—okungolulodwa lwezinhlobo zenhlekelele kwakhona nje. Olunye uhlobo lwenhlekelele, okuyinto abantu asebeke bahlangabezana nayo izikhathi eziningi—ukukhula kwezibalo zezintethe. Akuyona inhlekelele leyo? Yinhlekelele eyethusayo. Akunandaba ukuthi banekhono elingakanani abantu ezintweni—abantu bakwazi ukwakha izindiza, izinganono, namabhomu enonzi—kodwa uma isikhonyane sesithelekile kubantu, sixazululo sini abangaba naso? Bangazisebenzisa izinganono kuso? Bangazidubula ngemishini eyizibhamu? Ngeke. Bangazifutha ngesibulala-zinambuzane bazixoshe ziphume? Akulula nalokho futhi. Zifikeleni lezi zintethe ezincane? Zidla kuphela izitshalo nezinhlamvu. Lapho kufika khona izintethe izitshalo zinyamalala ziphele nya. Ngakho ngokuphazima kweso, ukudla konyaka wonke abethembele kukho abalimi kungadliwa yisikhonyane kuphele nya. Kubantu, ukufika kwesikhonyane akulona uhlupho kuphela—kuyinhlekelele. Ukubonakala kwesikhonyane esiningi kakhulu wuhlobo lwenhlekelele, ngakho sithini ngamagundane? Uma zingekho izinyoni ezizingelayo ezizodla amagundane, anda ngesivinini esikhulu, kakhulu kunendlela ongayicabanga. Kanti uma ukwanda kwamagundane kungeqashelwe, bangayiphila impilo enhle abantu? Ngakho yini abangabhekana nayo abantu? (Uhlupho.) Uhlupho nje kuphela? Amagundane azohlafuna yonke into! Azoguguda ngisho izinkuni. Uma kunamagundane amabili endlini, wonke umuntu ekhaya uzokhathazeka. Ngesinye isikhathi antshontsha uwoyela awudle, kwesinye isikhathi adle izinhlamvu. Futhi izinto angazidli ayaziluma nje azenze amadlephudlephu. Aluma izingubo, izicathulo, ifenisha—aluma konke. Ngezinye izikhathi azokhwela phezu kweshalofu lezitsha—ngabe lezo zitsha zisayophinde zisetshenziswe? Ngisho uzibulala amagciwane awuzizwa ukhululekile, ngakho uvele uzilahle. Lokhu wuhlupho aluletha kubantu amagundane. Ngamagundanyana amancane, kodwa abantu abanayo indlela yokubhekana nawo. Ayabahlupha. Asikho nesidingo sokukhuluma ngenqwaba yonke yamagundane—amabili nje anele ukuba yisiphazamiso. Uma eba eseyinhlekelele, imiphumela kayicabangeki. Futhi uma izintuthwane ezincane ziyinhlekelele, umonakalo ezinokuwenza kumuntu nawo ngeke unganakwa. Izintuthwane zidla ukhuni kuze kuwe indlu kuyinto ejwayelekile. Amandla azo ngeke anganakeki. Uke wezwa ngezintuthwane ezadla ihhashi? Kunenqwaba yezintuthwane ezemboza ihhashi elikhulu, okwasala ehhashini kwaba wuhlaka lwamathambo kuphela. Kuyethusa lokho noma cha? Kwathi uma umgibeli walelo hhashi ekubona lokho, wabaleka waya kuphi? Kwakunechibikazi eduzane, ngakho wabalekela kulo ichibikazi wawelela ngaphesheya. Wasinda ngaleyo ndlela. Kodwa kwathi emva kokukubona lokho, impilo yakhe yonke akakhohlwanga ukuthi izinto ezincane njengezintuthwane zaba namandla angalindelekile kanjeya. Zacishe zamudla kwayena. Ukube wayengenalo ihhashi, zazizoqala ngokudla yena izintuthwane noma kanjani, kanti ngenxa yokuthi kwaba namanzi phakathi kwakhe nazo, izintuthwane azikwazanga ukwenza ibhuloho ngesikhathi esikahle ukuthi zikwazi ukuwela zimudle. Ukube ayengekho amanzi ihhashi nalo muntu kwakuyodliwa kokubili. Amandla ezintuthwane awakwazi ukubukelwa phansi. Kungesabisa uma izinhlobo ezahlukahlukene zezinyoni bezingenza inhlekelele? (Yebo.) Ukukubeka ngenye indlela, noma ngabe luhlobo luni lwezilwane noma lwezinto eziphilayo, uma ukulingana konakala, ziyanda, zizalane, ziphile emikhawulweni engejwayelekile, imikhawulo engaqondakali. Lokho kuletha imiphumela engacabangeki kumuntu. Ngeke kuthinteke kuphela ukuphila nobukhona babantu, kodwa kungaletha inhlekelele kumuntu, kuze kufinyelele ezingeni lapho abantu behlukumezeka baphele nya khona, beguliswa yisiphetho sokuphela.